Ühes taolises keldripaigas tuli näiteks istuda praktiliselt köögis, kuhu oli mõned pingid lisatud. Seal  askeldas siis meesterahvast kokk ja tema kaks naisabilist. Küsisin kala, aga neil leidus vaid "seafoodi" ja sellest keerati kokku hiiglasuur kausitäis üsna teravat nuudli-, kaheksajala-, kalmaarirõngaste jne suppi. See oli vist üldse suurim kausitäis suppi, millega ma oma elus olen pidanud kokku puutuma, nii et kui lõpetatud, ma mitte ei kõndinud, vaid pigem veeresin hotelli poole.